
ROZSUDOK V MENE SLOVENSKEJ REPUBLIKY Okresný súd Galanta v konaní pred sudkyňou Mgr. Zuzanou Dojčánovou, v právnej veci žalobcu: Západoslovenská distribučná, a.s., IČO: 36 361 518, so sídlom Bratislava, Čulenova č. 6, v konaní právne zastúpená advokátskou kanceláriou: AK Herceg, s.r.o., IČO: 35 890 240, so sídlom Bratislava, Košická č. 56, proti žalovanému: A. B., nar. XX.X.XXXX, bytom C. D. XXX, o zaplatenie istiny vo výške 427,80 Eur, nákladov spojených s uplatnením pohľadávky vo výške 101,30 Eur s príslušenstvom, takto rozhodol: I. Žalovaný je povinný zaplatiť žalobcovi sumu vo výške 427,80 Eur spolu s nákladmi spojenými s uplatnením pohľadávky vo výške 101,30 Eur, do troch dní od právoplatnosti tohto rozhodnutia. II. Žalovaný je povinný zaplatiť žalobcovi náhradu trov konania v rozsahu 100% výške tejto náhrady bude rozhodnuté samostatným uznesením.
s tým, že o
odôvodnenie: 1. Žalobca sa svojím návrhom doručeným upomínaciemu súdu domáhal, aby súd žalovanému uložil povinnosť zaplatiť žalobcovi istinu vo výške 427,80 Eur, náklady spojené s uplatnením pohľadávky vo výške 101,30 Eur a nahradiť trovy konania. V podanej žalobe žalobca uviedol, že dňa 2.6.2023 žalobca vykonal kontrolu v mieste odberu elektriny na adrese: FIKT ZSE 5 (ODB.Z.FÖSZEG) 343, TEŠEDÍKOVO, pričom bol zistený neoprávnený odber elektriny podľa § 46 zákona č. 251/2012 Z.z. o energetike, t.j. odoberanie energie bez zmluvného vzťahu s dodávateľom elektrickej energie. O vykonanej kontrole spísal žalobca Protokol č. 019181 - žalovaný protokol podpísal. Žalovaný sa k zisteniam nevyjadril. Listom zo dňa 8.6.2023 zaslal žalobca žalovanému Výzvu na úhradu škody spôsobenej neoprávneným odberom elektriny (za obdobie od 11.5.2023 do 3.6.2023), v ktorej vyzval žalovaného na úhradu dlhu, pričom mu ponúkol možnosť odpustenia 15 % dlhu v prípade úhrady do 14.7.2023, resp. možnosť splatiť dlh v splátkach. Výška dlhu - škody bola 529,10 Eur. 2. Keďže žalovaný škodu neuhradil, postúpil žalobca jej vymáhanie právnemu zástupcovi, ktorý listom zo dňa 16.4.2024 zaslal žalovanému Predžalobnú výzvu na zaplatenie škody, a to do 5 dní od prevzatia výzvy. Za zaslanie výzvy si právny zástupca žalobcu účtoval trovy právneho zastúpenia vo výške 58,31 Eur s DPH. Žalovaný výzvu v odbernej lehote neprevzal a škodu do dnešného dňa neuhradil. 3. Žalovaný spôsobil žalobcovi škodu (ktorú vypočítal žalobca na základe stavu elektromera zisteného na vykonanej kontrole, pričom žalovaný odoberal elektrickú energiu bez uzatvorenej zmluvy (ide o neoprávnený odber elektriny podľa § 46 zákona č. 251/2012 Z.z.), žalovaný nie je v pozícii spotrebiteľa. Súčasťou spôsobenej škody sú i náklady
kontroly - v zmysle § 1 ods. 7 Vyhlášky č. 292/2012 Z.z. a náklady na vrátenie DPH v súlade s § 53 ods. 5 zákona č. 222/2004 Z.z. o DPH. 4. Pôvodne Okresný súd Banská Bystrica v upomínacom konaní dňa 30.7.2024 vydal platobný rozkaz pod spisovou značkou 16Up/1345/2024, ktorý sa však nepodarilo doručiť žalovanému do vlastných rúk. 5. Podľa ustanovenia § 10 ods. 3 zákona o upomínacom konaní, ak žalobca v lehote podľa odseku 1, podá návrh na pokračovanie v konaní, platobný rozkaz sa zrušuje, súd postúpi vec do 5 pracovných dní príslušnému súdu na jej prejednanie podľa Civilného sporového poriadku a žalobcu o tom upovedomí. 6. Keďže vyššie uvedený platobný rozkaz sa žalovanému do vlastných rúk doručiť nepodarilo a žalobca v lehote stanovenej zákonom súdu oznámil, že žiada v konaní pokračovať, spis z upomínacieho súdu bol dňa 13.11.2024 postúpený na ďalšie konanie tunajšiemu súdu, ako súdu miestne príslušnému súdu, podľa posledného evidovaného trvalého pobytu žalovaného. 7. Žaloba spolu s výzvou na vyjadrenie sa k nej, bola podľa postupu v zmysle Civilného sporového poriadku doručená žalovanému, ktorý sa však k nej žiadnym spôsobom nevyjadril. Uplatnený nárok žiadnym spôsobom nenamietal, ani sa voči nemu nijako nebránil. 8. Podanie žaloby v danej veci bolo oznámené na úradnej tabuli súdu Oznámením 26.11.2024, ktoré bolo vyvesené dňa 26.11.2024 a zvesené dňa 11.12.2024.
zo dňa
9. Podľa § 177 ods. 2 písm. a) C.s.p., pojednávanie nie je potrebné nariaďovať, ak ide iba o otázku jednoduchého právneho posúdenia veci, skutkové tvrdenia strán nie sú sporné a hodnota sporu bez príslušenstva neprevyšuje 2 000 eur. 10. Podľa § 219 ods. 3 C.s.p. vo veciach, v ktorých súd rozhoduje rozsudkom bez nariadenia pojednávania, oznámi miesto a čas verejného vyhlásenia rozsudku na úradnej tabuli súdu a na webovej stránke príslušného súdu v lehote najmenej päť dní pred jeho vyhlásením. Ak o to strana požiada, súd jej oznámi miesto a čas verejného vyhlásenia rozsudku aj elektronickými prostriedkami. 11. Dňa 9.1.2025 bolo na úradnej tabuli a webovej stránke súdu oznámené, že dňa 12.2.2025 o 08.45 hod. v pojednávacej miestnosti P2 bude vo veci verejne vyhlásený rozsudok podľa ustanovenia § 177 ods. 2 C.s.p. v spojitosti s ustanovením § 219 ods. 3 C.s.p. 12. Súd vo veci vykonal dokazovanie oboznámením sa s listinnými dôkazmi a to: Protokol o zistení neoprávneného odberu v zmysle zákona o energetike č. 019181 zo dňa 2.6.2023, fotodokumentácia, Výpočet škody spôsobenej neoprávneným odberom elektriny s Prílohou č. 1 (detail pre výpočet škody spôsobenej neoprávneným odberom elektriny) zo dňa 2.6.2023, Cenník služieb, Výzva na úhradu škody spôsobenej neoprávneným odberom elektriny zo dňa 8.6.2023, predžalobná výzva, ako aj s ostatným na vec vzťahujúcim sa spisovým materiálom a zistil tento skutkový a právny stav veci: 13. Dňa 2.6.2023 bola žalobcom vykonaná kontrola odberu elektriny na odbernom mieste: FIKT ZSE 5 (ODB.Z.FÖSZEG) 343, TEŠEDÍKOVO, pri ktorej bolo zistené, že žalovaný neoprávnene odoberal elektrickú energiu bez platne uzatvorenej zmluvy. 14. V Protokole o zistení neoprávneného odberu č. 019181 zo dňa 2.6.2023 bolo uvedené, že odberné miesto je bez platne uzatvorenej zmluvy. V čase kontroly bolo odberové miesto pripojené a elektromer zaznamenal spotrebu. Pod krytom boli odpojené svorkovnice elektromera. 15. V predloženom výpočte škody spôsobenej neoprávneným odberom zo dňa 2.6.2023 bolo uvedené, že neoprávnený odber trval od 11.5.2023 do 2.6.2023 (počet dní 23; počet hodín denne 12). Vzniknutá škoda v celkovej sume 529,10 Eur, bola vypočítaná v súlade s ustanoveniami Vyhlášky č. 292/2012 Z.z. a pozostáva z ceny za neoprávnene odobratú elektrinu v rozsahu 638,000 kWh vo výške 427,80 Eur, z nákladov spojených so zistením neoprávneného odberu vo výške 77,64 Eur a z DPH z nákupnej ceny elektriny vo výške 23,66 Eur. Náklady spojené so zistením a odstránením neoprávneného odberu boli k výške škody pripočítané podľa ustanovenia § 1 ods. 7 vyššie uvedenej
vyhlášky a DPH 222/2004 Z.z. o dani
z nakúpenej ceny elektriny podľa ustanovenia § 53 ods. 5 zákona č. z pridanej hodnoty.
16. Výzvou zo dňa 8.6.2023 bol žalovaný vyzvaný na úhradu vzniknutej škody vo výške 529,10 Eur, pričom zároveň bol informovaný, že ak uhradí časť škody v sume 449,74 Eur (85% škody) najneskôr do 14.7.2023, bude mu odpustená časť škody v sume 79,36 Eur (15 %). Rovnako mu bola ponúknutá aj možnosť požiadať o uzatvorenie Dohody o splátkach. 17. Podľa § 46 ods. 1 zákona č. 251/2012 Z.z. o energetike, neoprávneným odberom elektriny je odber elektriny a) bez uzavretej zmluvy o 1. pripojení do prenosovej sústavy alebo o pripojení do distribučnej sústavy alebo v rozpore s touto zmluvou, 2. dodávke alebo združenej dodávke elektriny, 3. zúčtovaní odchýlky alebo prevzatí zodpovednosti za odchýlku, alebo 4. prístupe do prenosovej sústavy a prenose elektriny alebo prístupe do distribučnej sústavy a distribúcii elektriny, b) bez určeného meradla alebo s určeným meradlom, ktoré v dôsledku neoprávneného zásahu odberateľa elektriny nezaznamenáva alebo nesprávne zaznamenáva odber elektriny, c) meraný určeným meradlom, na ktorom bolo porušené zabezpečenie proti neoprávnenej manipulácii a ktoré nezaznamenáva alebo nesprávne zaznamenáva odber elektriny, alebo určeným meradlom, ktoré nebolo namontované prevádzkovateľom sústavy, d) ak odberateľ elektriny zabránil prerušeniu distribúcie elektriny alebo ak po predchádzajúcej výzve prevádzkovateľa distribučnej sústavy neumožnil prerušenie distribúcie elektriny vykonané na základe žiadosti dodávateľa, s ktorým má uzatvorenú zmluvu o združenej dodávke elektriny; takýto odber sa považuje za neoprávnený odo dňa, keď odberateľ elektriny zabránil prerušeniu distribúcie elektriny alebo neumožnil prerušenie distribúcie elektriny. 18. Podľa ods. 2 cit. ustanovenia, pri neoprávnenom odbere elektriny je ten, kto elektrinu odoberal, povinný uhradiť skutočne vzniknutú škodu. Ak nemožno vyčísliť skutočne vzniknutú škodu na základe objektívnych a spoľahlivých podkladov, použije sa spôsob výpočtu škody spôsobenej neoprávneným odberom elektriny ustanovený všeobecne záväzným právnym predpisom vydaným podľa § 95 ods. 1 písm. i). 19. Podľa § 1 ods. 1 Vyhlášky č. 292/2012 Z.z., ktorou sa ustanovuje spôsob výpočtu škody spôsobenej neoprávneným odberom elektriny, škoda spôsobená neoprávneným odberom elektriny sa vypočíta vynásobením celkovej spotreby elektriny počas trvania neoprávneného odberu elektriny určenej podľa odseku 4 cenou neoprávnene odobratej elektriny podľa odseku 2. 20. Podľa ods. 2 cit. ustanovenia, cena neoprávnene odobratej elektriny sa vypočíta ako súčet týchto hodnôt: a) jedenapolnásobku ceny elektriny na straty určenej ako aritmetický priemer cien elektriny na účely pokrytia strát všetkých prevádzkovateľov regionálnych distribučných sústav bez nákladov na odchýlku, platnej počas trvania neoprávneného odberu elektriny; jedenapolnásobkom ceny elektriny na straty sa rozumejú tie ceny, ktoré sú platné pre obdobie neoprávneného odberu elektriny, b) najvyššej hodnoty variabilnej zložky tarify za distribúciu elektriny schválenej Úradom pre reguláciu sieťových odvetví (ďalej len "úrad") pre príslušného prevádzkovateľa sústavy cenovým rozhodnutím platnej počas trvania neoprávneného odberu elektriny pre napäťovú úroveň, z ktorej došlo k neoprávnenému odberu elektriny; v prípade neoprávneného odberu elektriny odberateľom elektriny v domácnosti sa použije hodnota variabilnej zložky tarify za distribúciu elektriny pre odberateľov elektriny v domácnosti; najvyššou hodnotou variabilnej zložky tarify za distribúciu elektriny sa rozumie hodnota tarify za odobratú elektrinu platná pre obdobie neoprávneného odberu elektriny, c) ostatných taríf, poplatkov a odvodov určených úradom príslušnému prevádzkovateľovi sústavy cenovým rozhodnutím platných počas trvania neoprávneného odberu elektriny vrátane odvodu do jadrového fondu podľa osobitného predpisu. 21. Podľa ods. 3 cit. ustanovenia, ak odberateľ nemá uzatvorenú zmluvu o združenej dodávke elektriny alebo zmluvu o distribúcii a prístupe do distribučnej sústavy. ku škode
určenej podľa odseku 1 sa pripočíta škoda, ktorá sa určí ako súčin výkonu určeného podľa odseku 5 alebo podľa menovitej hodnoty hlavného ističa alebo praktickej zaťažiteľnosti elektrického vodiča podľa odseku 6 a najvyššej hodnoty tarify za výkon schválenej úradom pre príslušného prevádzkovateľa sústavy cenovým rozhodnutím platnej v čase neoprávneného odberu pre napäťovú úroveň, z ktorej došlo k neoprávnenému odberu elektriny. 22. Podľa ods. 4 cit. ustanovenia, celková spotreba elektriny počas trvania neoprávneného odberu elektriny sa vypočíta vynásobením dennej spotreby neoprávnene odobratej elektriny2) (ďalej len "denná spotreba") zistenej podľa odsekov 5 a 6 počtom dní, počas ktorých neoprávnený odber elektriny trval. Ak nemožno zistiť čas trvania neoprávneného odberu elektriny, predpokladá sa, že neoprávnený odber elektriny trval odo dňa nasledujúceho po vykonaní kontroly odberného elektrického zariadenia alebo od výmeny, alebo odobratia určeného meradla prevádzkovateľom sústavy, najdlhšie za obdobie posledných 183 dní. 23. Podľa ods. 5 cit. ustanovenia, denná spotreba pri neoprávnenom odbere elektriny, ak odberné elektrické zariadenie je pripojené na prenosovú sústavu alebo distribučnú sústavu s napätím medzi fázami nad 52 kV, a pri neoprávnenom odbere elektriny, ak odberné elektrické zariadenie je pripojené na distribučnú sústavu s napätím medzi fázami od 1 kV do 52 kV, sa vypočíta tak, že a) menovité výkony všetkých transformátorov odberateľa určených na priamy odber elektriny sa vynásobia dobou využitia počas 16 hodín denne, ak nebola zistená dlhšia doba využitia, b) na výpočet sa použije hodnota účinníka rovnajúca sa jednej, c) za odber elektrického výkonu sa považuje rezervovaný výkon; ak výkon nebol dohodnutý, považuje sa za rezervovaný výkon súčet menovitých výkonov všetkých transformátorov. 24. Podľa ods. 6 cit. ustanovenia, denná spotreba pri neoprávnenom odbere elektriny, ak odberné elektrické zariadenie je pripojené na distribučnú sústavu s napätím medzi fázami do 1 kV, sa vypočíta tak, že ak a) je pred bodom pripojenia neoprávneného odberu elektriny hlavný istič, na výpočet sa použije menovitá hodnota hlavného ističa pred bodom pripojenia neoprávneného odberu a časové využitie 12 hodín za deň, ak nebola zistená denná doba využitia dlhšia; pri výpočte škody spôsobenej neoprávneným odberom podľa istiaceho prvku sa zohľadňuje, či je neoprávnený odber uskutočňovaný z jednej alebo z viacerých fáz, b) nie je pred bodom pripojenia neoprávneného odberu elektriny hlavný istič, vychádza sa z praktickej zaťažiteľnosti všetkých elektrických vodičov, prostredníctvom ktorých je uskutočňovaný neoprávnený odber elektriny, alebo z menovitého príkonu pripojených spotrebičov zistených v čase zistenia neoprávneného odberu alebo z prevádzkovateľom sústavy nameraných a zdokumentovaných hodnôt prúdu na neoprávnene pripojených elektrických vodičoch a časového využitia 12 hodín za deň, ak nebola zistená denná doba využitia dlhšia. 25. Podľa ods. 7 cit. ustanovenia, k škode vypočítanej podľa odseku 1 sa pripočítajú nevyhnutné náklady prevádzkovateľa sústavy spojené so zisťovaním a s odstránením neoprávneného odberu elektriny. 26. Súd vykonaným dokazovaním mal v danom prípade preukázané, že na strane žalovaného došlo k neoprávnenému odberu elektrickej energie, bez platne uzatvorenej zmluvy o odbere, a to v období od 11.5.2023 do 2.6.2023. Uvedeným konaním žalovaný spôsobil žalobcovi škodu, ktorú mu žalobca riadne, v zmysle platných a účinných zákonných ustanovení, vyčíslil a žalovaného vyzval na jej úhradu. Vyčíslená škoda bola zároveň zvýšená o náklady spojené so zisťovaním neoprávneného odberu elektriny a o DPH. Žalovaný škodu neuhradil, pričom žiadnym spôsobom nereagovala ani na výzvu žalobcu, ktorými ho tento na úhradu vzniknutej škody vyzýval. Žalovaný ostal pasívny aj v priebehu celého súdneho konania. Súd teda mal za to, že nárok žalobcu je nesporný, preukázaný a dôvodný, preto podanej žal obe vyhovel v plnom rozsahu. 27. Podľa § 255 ods. 1 C.s.p., súd prizná strane náhradu trov konania podľa pomeru jej úspechu vo veci. 28. Podľa § 262 ods. 1 C.s.p. o nároku na náhradu trov konania rozhodne aj bez návrhu súd v rozhodnutí, ktorým sa konanie končí.
29. O náhrade trov konania súd rozhodol podľa § 255 ods. 1 C.s.p., podľa ktorého nárok na náhradu trov vznikol žalobcovi ako plne úspešnej strane sporu, pričom súd priznal žalobcovi právo na náhradu trov konania v plnom rozsahu. Poučenie: Proti tomuto rozsudku je prípustné podať odvolanie a to do 15 dní odo dňa jeho doručenia cestou podpísaného súdu na Krajský súd v Trnave, písomne alebo ústne do zápisnice. Z písomne podaného odvolania musí byť zjavné, ktorému súdu je určené, kto ho robí, ktorej veci sa týka a čo sa ním sleduje, musí byť podpísané a datované. V odvolaní sa popri týchto všeobecných náležitostiach uvedie aj to proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania. Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania. Odvolanie treba predložiť s potrebným počtom rovnopisov a s prílohami tak, aby jeden rovnopis zostal na súde a aby každý účastník dostal jeden rovnopis. Ak účastník nepredloží potrebný počet rovnopisov a príloh, súd vyhotoví kópie na jeho trovy. Ak povinný dobrovoľne nesplní čo mu ukladá vykonateľné súdne rozhodnutie, môže oprávnený podať návrh na vykonanie exekúcie podľa Zákona č. 233/1995 Z.z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov. Prostriedky procesného útoku alebo prostriedky procesnej obrany, ktoré neboli uplatnené v konaní pred súdom prvej inštancie, možno v odvolaní použiť len vtedy, ak a) sa týkajú procesných podmienok, b) sa týkajú vylúčenia sudcu alebo nesprávneho obsadenia súdu, c) má byť nimi preukázané, že v konaní došlo k vadám, ktoré mohli mať za následok nesprávne rozhodnutie vo veci alebo d) ich odvolateľ bez svojej viny nemohol uplatniť v konaní pred súdom prvej inštancie.

Zdroj: KAUZIS.SK – https://www.kauzis.sk/judikatura/r/ECLI:SK:OSGA:2025:6124351333.3 (dáta aktuálne k 15. 11. 2026). Záväzné je znenie zverejnené súdom.




